**Vprašanja in odgovori k javnemu razpisu 2014**

**JAVNI RAZPIS ZA IZVAJANJE PROGRAMA IZDAJE IN IZPOSOJE MEDICINSKIH PRIPOMOČKOV ZAVAROVANIM OSEBAM**

**(Sklep Upravnega odbora ZZZS št: 9000-21/2014-DI/8, z dne 20. 11. 2014)**

**Vprašanja in odgovori k javnemu razpisu za izvajanje programa izdaje in izposoje MP zavarovanim osebam**

1. **Vprašanje, z dne 8.12.2014**

Ali se rok za oddajo ponudbe lahko podaljša?

**Odgovor, z dne 9.12.2014**

Zavod za zdravstveno zavarovanje Slovenije (v nadaljevanju: Zavod) ocenjuje, da podaljšanje roka za oddajo ponudbe na javni razpis ni potrebno. Javni razpis je bil namreč objavljen dne 25. 11. 2014, rok za oddajo ponudb pa se izteče dne 6. 1. 2015, kar pomeni, da imajo zainteresirani prijavitelji več kot mesec dni časa, da oddajo svojo ponudbo. Podaljšanje roka pa prav tako ni potrebno zaradi dejstva, ker se razpisni pogoji iz letošnjega javnega razpisa skoraj v ničemer ne razlikujejo od razpisnih pogojev iz javnih razpisov iz prejšnjih let , ki so dostopni na spletni strani Zavoda.

Obenem pa se lahko v skladu z razpisnimi pogoji vse nepopolne vloge (ki pa so bile oddane pravočasno) na zahtevo Zavoda dopolnijo najpozneje v roku štirih delovnih dni od datuma prejema obvestila o potrebnih dopolnitvah vloge.

1. **Vprašanje, z dne 12.12.2014**

Specializirana trgovina še ni uradno odprta, zato se še nismo vpisali v register dobaviteljev medicinskih pripomočkov (JAZMP). Ali je to zahtevano/prioritetno, če se sedaj želimo prijaviti na JR - Izbira dobaviteljev za izvajanje programa izdaje in izposoje MP.

**Odgovor, z dne 15.12.2014**

V skladu z razpisno dokumentacijo se za izdajna mesta zahteva kopija potrdila o vpisu v register dobaviteljev medicinskih pripomočkov - promet z medicinskimi pripomočki na drobno, izdanega s strani Javne agencije RS za zdravila in medicinske pripomočke. Na JR se lahko prijavite tudi brez omenjenega potrdila. Pri pregledu prijav na javni razpis za izvajanje programa izdaje in izposoje medicinskih pripomočkov bomo pregledali vso prejeto dokumentacijo in po potrebi pozvali ponudnike k dopolnitvi ponudb. V vašem primeru to pomeni, da nam boste manjkajoče potrdilo morali posredovati najpozneje do roka, ki ga bomo določili za dopolnitev ponudbe.

1. **Vprašanje, z dne 15.12.2014**

Imam dve vprašanji:   
- v razpisni dokumentaciji je na strani 8, pod točko 4 navedeno, da dajemo izjavo na Obrazcu 4 pod točko 5 - ta pa je neskladna, kakor je navedeno v opisu točke 4. Prav tako je na strani 8 pod točko 5 navedeno, da gre za izjavo v Obrazcu 4 pod točko 6, vendar Obrazec 4 ne vsebuje točke 6. Se bo popravila razpisna dokumentacija?   
- na strani 20 mora podjetje vpisati ZZZS številko. Za katero številko to gre?

**Odgovor, z dne 15.12.2014**

Razpisna dokumentacija bo v poglavju **IX. UGOTAVLJANJE IZPOLNJEVANJA POGOJEV IN NAVODILA O NAČINU DOKAZOVANJA IZPOLNJEVANJA POGOJEV PONUDNIKA** popravljena v 4. in 5. točki. Popravki so označeni rdeče:

**4.** **da ponudnik v ponudbi ni posredoval neresničnih in zavajajočih podatkov;**

Dokazilo:

- Pisna izjava ponudnika, dana pod kazensko in materialno odgovornostjo, kot izjava pod prisego (obrazec Izjava ponudnika o sposobnosti – Obrazec 4, točka 4).

**5. da je ponudnik ekonomsko–finančno sposoben (v zadnjih 6 mesecih ni imel blokade na svojem računu);**

Dokazilo:

- Potrdilo poslovne banke, ki vodi račun gospodarskega subjekta, iz katerega izhaja, da ponudnik v zadnjih šestih mesecih ni imel blokiranega transakcijskega računa. Če ima gospodarski subjekt odprtih več računov, mora predložiti toliko potrdil, kot ima odprtih računov in podati izjavo pod kazensko in materialno odgovornostjo, da razen transakcijskih računov, katerih potrdila je predložil, nima drugih transakcijskih računov (obrazec Izjava ponudnika o sposobnosti – Obrazec 4, točka 5).

V kolikor ponudnik nima ZZZS številke se podatek ne izpolni. Zavod bo ZZZS številko določil po prejemu ponudb.

1. **Vprašanje, z dne 16.12.2014**

Pri šifri 0609 »VENTILATOR-APARAT ZA UMETNO PREDIHAVANJE PLJUČ« ali so vključeni tudi dihalni sistemi in filtri v ceno najema.

Kako lahko ocenimo koliko bo dihalnih sistemov porabljenih in ali se ventilator najame za 8 polnih let oz. 96 mesecev.

**Odgovor, z dne 16.12.2014**

Za šifro vrste MP 0609 velja režim izposoje. ZZZS dobaviteljem, ki izvajajo izposojo, poravna za vsak izposojeni MP posamezni zavarovani osebi vrednost, ki je izračunana na podlagi predhodno dogovorjene cene dnevne izposojnine za posamezno vrsto MP. Pri izračunu cene dnevne izposojnine na dan so upoštevani stroški novih nabav MP, stroški vzdrževanja, zamenjav delov in popravil v času trajnostne dobe pripomočka.

Pogodba z ZZZS ne zagotavlja dobavitelju vnaprej dogovorjenih količin izdanih/izposojenih pripomočkov. Zavarovana oseba se na podlagi izdane naročilnice sama odloča za izbiro dobavitelja. Koliko časa bo pripomoček v izposoji je odvisno od zdravstvenega stanja zavarovane osebe. O tem odloča zdravnik.

1. **Vprašanje, z dne 17.12.2014**

V priponki vam pošiljam v pregled tabelo, ki mi jo je poslal eden od dobaviteljev MTP za prijavo na razpis, za katerega je rok za oddajo 06.01.2015.

Zatrjujejo mi, da je tako pripravljena tabela bila dobra za vse do sedaj. Prosila bi za vašo potrditev, da je temu res tako in da boste tako podatkovno pripravljene artikle uvrstili v seznam za izdajo za specializirano trgovino za katero bom kot odgovorna oseba pripravila dokumentacijo za javni razpis objavljen po sklepu odbora ZZZS št.:9000-21/2014-DI/8, dne 20.11.2014.

**Odgovor, z dne 17.12.2014**

Podatke o artiklih, ki jih želite uvrstiti na seznam za izdajo za specializirano trgovino, je potrebno pripraviti v skladu s Prilogo 2 razpisne dokumentacije. Podatki morajo biti pripravljeni v XML obliki. Podroben nabor podatkov in XML shemo najdete na spletni strani ZZZS na naslednji povezavi:

<http://www.zzzs.si/zzzs/internet/zzzs.nsf/o/B5DD661B7F74EB7FC1257D9B00426595>

Datoteka, ki ste nam je poslali v priponki ni pripravljena v skladu z navodili in ni primerna za potrebe tega javnega razpisa. Datoteka tudi ni v skladu z zahtevami prejšnjih razpisov.

1. **Vprašanje, z dne 17.12.2014**

Zanima nas ali želite pod šifro 1197 urinski kateter s hidrofilno prevleko, kateter za 1x uporabo ali za uporabo za dalj časa?

**Odgovor, z dne 17.12.2014**

Šifra vrste MP 1197 (urinski kateter s hidrofilno prevleko ali iz silikona) je hidrofilni prevlečen kateter za čisto intermitentno kateterizacijo za enkratno uporabo.

1. **Vprašanje, z dne 17.12.2014**

V šifrantu proizvajalcev MTP ne najdem proizvajalca:  Roche Diagnostics GmbH.

**Odgovor, z dne 18.12.2014**

Proizvajalca Roche Diagnostics GmbH najdete v Šifrantu proizvajalcev pripomočkov (artiklov) pod zaporedno številko 122 (F. Hoffmann-La Roche Ltd.).

1. **Vprašanje, z dne 18.12.2014**

Za prijavo na razpis za oskrbo z MTP vsak od ponudnikov oblikuje svojo tabelo z artikli, ki jih dobavlja (oblikovano po razpisnih pogojih).

Ali lahko vse posamične dam kot prilogo  ali moram vse skupaj združiti v eno tabelo in jo priložiti na enem CD-ju oz. USB-ju?

**Odgovor, z dne 18.12.2014**

Vse pripomočke (artikle) je potrebno združiti v eno prilogo in jo priložiti razpisni dokumentaciji na enem CD-ju oz. USB-ju .

1. **Vprašanje, z dne 18.12.2014**

Smo že dolgoletni pogodbeni partnerji ZZZS-ja za dejavnost dobave in izposoje medicinskih pripomočkov. Ali prav razumem točko II. PONUDNIK, da se nam, kot obstoječemu pogodbenemu dobavitelju MP, ni potrebno ponovno prijaviti in ponovno podati podatke o MPjih, ki jih dobavljamo oz. izposojamo?

**Odgovor, z dne 18.12.2014**

Na tem razpisu lahko sodelujejo le ponudniki, ki še niso pogodbeni partnerji Zavoda za dejavnost, ki je predmet tega javnega razpisa.

1. **Vprašanje, z dne 18.12.2014**

Ne najdemo objave vašega javnega naročila za "Medicinske pripomočke" na portalu javnih naročil. Nam lahko sporočite številko objave?

**Odgovor, z dne 18.12.2014**

Javni razpis za nove dobavitelje medicinskih pripomočkov je objavljen na spletni strani ZZZS na naslednji povezavi:

<http://www.zzzs.si/zzzs/internet/zzzs.nsf/o/B5DD661B7F74EB7FC1257D9B00426595>

1. **Vprašanje, z dne 18.12.2014**

Kaj pomeni navodilo:

Obrazci od vključno 1 do vključno 8 (razen potrdil iz 5. točke 8. člena Dogovora o MP – Obrazec 2) morajo biti originali (kjer se zahteva dva izvoda, oba izvoda), v celoti izpolnjeni in podpisani s strani zakonitega zastopnika ponudnika oziroma osebe, pooblaščene z njegove strani?

Ali vložimo dva originalna izvoda istega obrazca enega za drugim v naši ponudbi?

**Odgovor, z dne 18.12.2014**

Ponudnik mora vlogi predložiti vse zahtevane dokumente iz VIII. Poglavja, NAVODILA ZA PRIPRAVO PONUDBE. Zaželeno je, da so vsi dokumenti predloženi vlogi, zloženi po vrstnem redu, kot je navedeno v 3. točki, Ponudbena dokumentacija, poglavja VIII. NAVODILA ZA PRIPRAVO PONUDBE te razpisne dokumentacije.

1. **Vprašanje, z dne 19.12.2014**

Pod šifro 1343 kožna podlaga za zaščito ob kanili nas zanima ali želite podlago za zaščito, ki ima v navodilih jasno navedeno, da je uporabna 7 dni?

**Odgovor, z dne 19.12.2014**

Pripomoček s šifro 1343 mora izpolnjevati zahteve Zakona o medicinskih pripomočkih (URL št. 98/2009) in ustrezati zahtevam iz Priloge 1 razpisne dokumentacije, stolpec "BOLEZEN / ZDRAVSTVENO STANJE".

1. **Vprašanje, z dne 19.12.2014**

Pod delovno šifro 0804 Blazina za posteljo zahtevnejša nas zanima:

1. Ali zahtevate blazino, ki ima dinamično in statično funkcijo?

2. Ali zahtevate blazino za bolnike težke vsaj do 180 kg?

3. Ali zahtevate blazino, ki ima vsaj 20 dvojnih komor in se jih v primeru poškodbe menja samostojno?

4. Ali zahtevate blazino, ki ima ob dinamični funkciji komore pri glavi vedno statične?

5. Ali zahtevate blazino, kateri intervali napihovanja so možni na 5, 10, 15 in 20 min?

6. Ali ob statični funkciji zahtevate enakomeren pritisk v vseh celicah?

7. Ali zahtevate blazino, ki omogoča funkcijo negovanja?

8. Ali zahtevate blazino, ki ima negorljivo in neprepustno poliuretansko prevleko, ki je pralna na 90 stopinjah?

9. Ali zahtevate blazino, ki ima CPR funkcijo v primeru reanimacije?

10. Ali zahtevate blazino, ki omogoča funkcijo valovanja in statično funkcijo valovanja in statične funkcije izmenično v 1 urnih časovnih presledkih?

**Odgovor, z dne 19.12.2014**

MP s šifro in nazivom 0804 Blazina za posteljo zahtevnejša se zagotavlja za preprečevanje preležanin pri najtežje prizadetih zavarovanih osebah in sicer pri naslednjih zdravstvenih stanjih:

»Zavarovana oseba pri kateri je iz zdravstvene dokumentacije in izvida razvidna ena od navedenih bolezni ali zdravstvenih stanj:

1. po poškodbi ali obolenju hrbtenjače,

2. hudo oblika nevropatij,

3. ostala nevrološka obolenja in poškodbe živčevja,

4. živčno-mišična bolezen,

5. multipla skleroza,

6. cerebralna paraliza,

7. po obolenju in/ali poškodbi možganov,

8. revmatično obolenje,

9. po težkih prirojenih in pridobljenih deformacijah v področju medenice,

**je upravičena do zahtevnejše blazine za posteljo, če je:**

**"- nepomična s popolno izgubo senzorike v predelu hrbta in sedala,**

**"- popolnoma negibna, da leže niti malo ne more spremeniti položaja telesa.«**

**Ključno je, da je blazino za posteljo proizvajalec registriral kot medicinski pripomočke in jo namenil za nego in preprečevanje preležanin pri navedenih zdravstvenih stanjih za odrasle zavarovane osebe.**

1. **Vprašanje, z dne 19.12.2014**

Vprašanja

1. Ali se lahko prijavim na razpis s šestkanalnim stimulatorjem mišic, kljub temu da je razpis napisan samo za eno in dvokanalni stimulator? (šifra 601 in 602) Še rajši pa bi se prijavili z najnovejšim šestkanalnim stimulatorjem ki ima vgrajeno tudi magnetno terapijo (ta spravi poškodovane celice v prvotno stanje)
2. Samolepljive elektrode za stimulator mišic- kakšne velikosti naj bodo in kakšen naj bo njen izhod? (šifra 619)
3. Elektrode iz gaze. (šifra 620) Ali imate v mislih elektrode iz jelenje kože ki imajo pri pravilni uporabi življenjsko dobo več kot 5 let? Teh imamo v ponudbi tudi več velikosti.
4. Elektrode za FES- dve samolepilni in rokavica (šifra 621).Naj bodo tu enake samolepljive elektrode kot pod zaporedno št. 0619, Rokavice pa iz prevodnega materiala
5. NAVLEKA ZA FES - ELEKTRIČNA MANŠETA ZA FIKSACIJO DVEH ELEKTROD IZ GAZE (šifra 624) - Ali si razlagamo pravilno, da so prevodni trakovi iz jelenje kože ali pa vrečke iz spužve
6. NAVLEKA ZA FES - DVA TRAKOVA ZA FIKSACIJO ELEKTROD IZ GAZE (šifra 625) - Ali si pravilno razlagamo, da so to modri elastični trakovi.
7. PRIKLJUČNI KABEL ZA FES ZA ELEKTRODE (ŠIFRA 626) -Kakšen kabel potrebujete- za kateri stimulator. V ponudbi imamo tudi različne razdelilce in pretvornike izhodov.

**Odgovor, z dne 19.12.2014**

1. V breme obveznega zdravstvenega zavarovanja se zagotavlja le MP, ki so pravica v obveznem zavarovanju, drugih, žal, ne zagotavljamo. Pravica v obveznem zdravstvenem zavarovanju je enokanalni in dvo-kanalni električni stimulator potreben za zunanjo kontrolo mišične skupine pri okvari zgornjih motoričnih nevronov in stimulacijo mišic perifernih okvar živcev, če oseba stimulator potrebuje trajno.

Funkcionalni električni stimulator eno in dvokanalni sta uvrščena na seznam najzahtevnejših MP, pri katerih je potrebna timska obravnava zavarovana osebe, individulana aplikacija MP. Pooblastilo za predpisovanje in izdelovanje najzahtevnejših vrst medicinskih pripomočkov določi s posebnim sklepom upravni odbor zavoda na predlog Univerzitetnega rehabilitacijskega inštituta Republike Slovenije – Soča, ki po posebnem zakonu določa doktrino na področju preskrbe z medicinskimi pripomočki, predlaga zavodu predpisovalca medicinskih pripomočkov, za katerega ugotovi, da izpolnjuje in **izdelovalca medicinskih pripomočkov, za katerega ugotovi, da izpolnjuje tehnične in kadrovske zahteve za izdelavo najzahtevnejših medicinskih pripomočkov. Za vse pripomočke, pri katerih je v Prilogi 1, Seznamu vrst MP – razpis 2014, opredeljeno »tercirar» oz. »specialist, določen s sklepom UO ZZZS« (stolpec pristojnost za predpis), se pri ugotavljanju pogojev za izdajo teh MP upošteva postopek v skladu z določili 212. člena Pravil OZZ.**

1. do 7.

**Elektrode** za eno in dvo-kanalni električni stimulator morajo biti kompatibilne z aparatom in zagotoviti ustrezno funkcionalnost. Elektrode so običajno tkane iz nerjavečega jekla in prekrite s prevodnim gelom, gazo, spužvo, ipd. Namenjene so večkratni uporabi. Elektrode so v več izvedbah, samolepilne, s fiksacijo s trakom ali navleko (nogavica, rokavica) ali vložek za čevlje.